DCC’พุ่งฉิวกำไร357ล. ปันผล35สต.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — DCC กำไรแจ่ม พุ่งขึ้น 23% เป็น 357 ล้านบาท คาดปันผลกว่า 35 สตางค์/หุ้น วิค แอนด์ ฮุคลันด์ขาดทุนหนัก 29 ล้านบาท 
บริษัท ไดนาสตี้เซรามิค (DCC) เปิดเผยว่า ผลการดำเนินงานงวด 3 เดือนแรกของปี 2553 กำไรสุทธิ 357.67 ล้านบาท คิดเป็นกำไรหุ้นละ 0.88 บาท เพิ่มขึ้น 23.85% เทียบกับช่วงเดียวกันปีก่อนกำไรสุทธิ 288.77 ล้านบาท หรือ 0.71 บาทต่อหุ้น 
สำหรับผลการดำเนินงานของ DCC ที่เพิ่มขึ้นเฉียด 24% นั้นนับว่าดีอย่างที่คาดการณ์ และที่ผ่านมา DCC สามารถทำกำไรเพิ่มขึ้นต่อเนื่อง รวมถึงจ่ายเงินปันผลตอบแทนผู้ถือหุ้นสูงตัวหนึ่ง 
ก่อนหน้านี้ นายชนะ สุทธิหวังเจริญ กรรมการ DCC กล่าวว่า บริษัทยังยืนยันนโยบายการจ่ายเงินปันผลให้กับผู้ถือหุ้นทุกไตรมาสในอัตราไม่ต่ำกว่า 40% ของกำไรสุทธิเช่นเดิม 
ทั้งนี้ คาดว่าบริษัทจะจ่ายเงินปันผลไตรมาสนี้ประมาณ 0.35 บาท/หุ้น 
บริษัทหลักทรัพย์ ไอร่า คาด DCC จะประกาศรายได้และกำไรสุทธิเติบโตสูงสุดเป็นประวัติการณ์ เพราะได้รับปัจจัยบวกจากฤดูกาลการขาย และบริษัทมีการใช้กำลังการผลิตใหม่อีก 3 แสนตารางเมตรต่อเดือน เป็น 4.3 ล้านตารางเมตร 
ขณะที่บริษัท วิค แอนด์ ฮุคลันด์ (KWH) กลับมีขาดทุนสุทธิ 29.11 ล้านบาท หรือ 0.10 บาทต่อหุ้น ในไตรมาสแรกปีนี้ ซึ่งแย่ลงเทียบกับขาดทุนสุทธิ 20.81 ล้านบาท หรือ 0.07 บาทต่อหุ้น เพราะรายได้จากการขายท่อและปริมาณการขายท่อลดลง 54% และ 51% ตามลำดับ